
1.1 punktu

(Palangos miesto savivaldybės administracijos 

direktoriaus 2018 m. spalio 12 d. įsakymo 

Nr. A1-1361 1.1 punkto redakcija)
LEIDIMO ĮRENGTI IŠORINĘ REKLAMĄ PALANGOS MIESTO SAVIVALDYBĖS TERITORIJOJE IŠDAVIMO TVARKOS APRAŠAS
I. BENDROSIOS NUOSTATOS

1. Leidimo įrengti išorinę reklamą Palangos miesto savivaldybės teritorijoje išdavimo tvarkos aprašas (toliau – Tvarkos aprašas) nustato leidimo įrengti išorinę reklamą (toliau – leidimas) Palangos miesto savivaldybės (toliau – Savivaldybė) teritorijoje išdavimo, atsisakymo jį išduoti, įspėjimo apie galimą leidimo galiojimo panaikinimą ir leidimo galiojimo panaikinimo tvarką. 

2. Šiame Tvarkos apraše naudojamos sąvokos:

2.1. Išorinė reklama – reklama, kurios įvairios specialios (stendai, skydai, stulpai, vitrinos ir pan.) ir pritaikytos (pastatų sienos, langai, durys, stogai, laikinieji statiniai, transporto priemonės, oro balionai ir pan.) pateikimo priemonės yra ne patalpose. Išorine reklama taip pat laikoma:

2.1.1. reklama, kurios pateikimo priemonės yra patalpose (vitrinose, langų ir (arba) durų vidinėse pusėse), tačiau ji yra matoma iš lauko pusės;

2.1.2. iškaboje pateikiama informacija.

2.2. Iškaba – ant ar prie reklamos davėjo buveinės pastato arba reklamos davėjo prekybos ar paslaugų teikimo vietoje ar prie jos įrengiama speciali išorinės reklamos pateikimo priemonė, ant kurios ar kurioje pateikiama informacija: reklamos davėjo pavadinimas ir (arba) reklamos davėjo prekybos ar paslaugų teikimo vietos pavadinimas (parduotuvė, viešbutis, kirpykla ir kt.), ir (arba) parduodamų prekių ar teikiamų paslaugų pavadinimas (avalynė, automobilių remontas ir kt.). Iškaba taip pat laikoma tokios informacijos pateikimo vieta ant reklamos davėjo buveinės arba prekybos ar paslaugų teikimo vietos pastato sienos, langų ar durų. Be nurodytos informacijos, iškaboje gali būti pateikiami prekių ženklas, logotipas, emblema, darbo laikas, reklamos davėjo vardas, pavardė.

2.3. Reklaminis įrenginys – speciali išorinės reklamos pateikimo priemonė (stendas, skydas, stulpas, vitrina ir pan.).

2.4. Kilnojamasis skydelis – reklaminis įrenginys, kurio plotas skiriamas nurodyti įmonės pavadinimą, darbo laiką, parduodamų produktų kainas, jų rūšis, priedus, standartus.

2.5. Trumpalaikė išorinė reklama – išorinė reklama, kurios skleidimo trukmė yra ne daugiau kaip vienas mėnuo.

2.6. Leidimas – juridinis dokumentas, suteikiantis teisę asmenims Savivaldybės teritorijoje leidime nurodytoje vietoje įrengti specialią išorinės reklamos pateikimo priemonę ir ant jos skleisti reklamą arba skleisti reklamą ant pritaikytos išorinės reklamos pateikimo priemonės.
2.7. Vietinė rinkliava – Savivaldybės tarybos sprendimu nustatyta privaloma įmoka už leidimo išdavimą.
2.8. Tipinis projektas – tipinio dydžio ir turinio išorinės reklamos įrengimo projektas, patvirtintas Savivaldybės administracijos (toliau – Administracija) direktoriaus įsakymu.

3. Kitos Tvarkos apraše vartojamos sąvokos atitinka Lietuvos Respublikos reklamos įstatyme (toliau – Reklamos įstatymas), Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl Išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“ patvirtintose Išorinės reklamos įrengimo taisyklėse (toliau – Taisyklės) ir kituose Lietuvos Respublikos įstatymuose apibrėžtas sąvokas. 
4. Tvarkos aprašas nereglamentuoja politinės ir socialinės reklamos ir skelbimų, nesusijusių su ūkine komercine, finansine ar profesine veikla.
5. Reklaminės veiklos subjektas, norintis įrengti išorinę reklamą, turi gauti leidimą, išskyrus Reklamos įstatymo 12 straipsnio 2 dalyje nurodytus atvejus.

II. PARAIŠKOS IŠDUOTI LEIDIMĄ PATEIKIMO TVARKA

6. Pareiškėjas, norintis gauti leidimą, tiesiogiai, per atstumą arba per Paslaugų ir gaminių kontaktinį centrą (toliau – kontaktinis centras) Administracijai pateikia:

6.1. paraišką gauti leidimą, kurioje nurodoma:

6.1.1. pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, gimimo data, adresas korespondencijai, telefono numeris, elektroninio pašto adresas (jeigu pareiškėjas jį turi);

6.1.2. išorinės reklamos plotas, kuris apskaičiuojamas pagal stačiakampio plotą, kurio aukštis ir plotis matuojamas pagal labiausiai nutolusius reklaminio įrenginio paviršiaus, skirto reklamai skleisti, taškus arba skleidžiant reklamą ant pritaikytos priemonės – pagal labiausiai nutolusius reklamos taškus;

6.1.3. išorinės reklamos įrengimo adresas, vieta;

6.1.4. išorinės reklamos skleidimo laikotarpis;

6.1.5. jeigu išorinė reklama įrengiama pagal tipinį projektą, – tipinio projekto numeris;

6.1.6. informacija apie Savivaldybės institucijos išduotą statybą leidžiantį dokumentą, jei reklaminiam įrenginiui, ant kurio numatoma skleisti išorinę reklamą, statyti ar įrengti, yra privalomas šis dokumentas;

6.1.7. informacija, ar pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas;

6.1.8. kokiu būdu (tiesiogiai, per atstumą ar per kontaktinį centrą) pareiškėjas norėtų gauti Administracijos pranešimus;

6.2. Reklamos įstatymo 12 straipsnio 1 dalies 4 punkte nurodytus dokumentus, išskyrus atvejus, kai pareiškėjas pats yra žemės, statinių, įrenginių ar kitų objektų, ant kurių įrengiama išorinė reklama, savininkas arba kai žemė, statiniai, įrenginiai ar kiti objektai, ant kurių įrengiama išorinė reklama, priklauso Savivaldybei nuosavybės teise ar yra valdomi patikėjimo teise;

6.3. išorinės reklamos įrengimo projektą (toliau – projektas) (2 egzemplioriais), išskyrus atvejus, kai išorinė reklama įrengiama pagal tipinį projektą. Projektą sudaro:

6.3.1. aiškinamasis raštas;

6.3.2. reklaminio įrenginio suprojektuota vieta topografiniame plane, įrenginio matmenys nuo požeminių tinklų iki gretimybių bei sklypų ribų, kai reklaminis įrenginys įrengiamas žemės sklype;

6.3.3. išorinės reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti išorinę reklamą, esamos padėties spalvota nuotrauka ar projektas (kai objektas nepastatytas ar neįrengtas);

6.3.4. išorinės reklamos spalvinis ir grafinis vaizdas;

6.3.5. reklaminio įrenginio projektas;

6.3.6. laikiklių ir tvirtinimo mazgų brėžiniai, jei išorinė reklama tvirtinama laikikliais;

6.4. Reklamos įstatymo 12 straipsnio 3 dalyje nurodytus sutikimus (raštai ir (ar) žymos projekte), išskyrus atvejus, kai išorinė reklama įrengiama pagal tipinį projektą;

6.5. jei išorinė reklama įrengiama ant stulpų, lynų ar kitokių konstrukcijų, esančių virš gatvių, – šiuos objektus eksploatuojančių subjektų rašytinį sutikimą.
7. Paraiška su dokumentais registruojama jos gavimo dieną dokumentų valdymo sistemoje „Kontora“.

8. Jeigu pateikta daugiau kaip viena paraiška į tą pačią vietą leidimui gauti, tai leidimas išduodamas tam reklaminės veiklos subjektui, kurio paraiška įregistruota anksčiausiai.
9. Kai Tvarkos aprašo 6 punkte nurodyti dokumentai yra ne elektroninės formos ir yra teikiami elektroninėmis priemonėmis, gali būti pateikiamos tų dokumentų skaitmeninės kopijos.

10. Už pateiktų duomenų ir dokumentų teisingumą atsako pareiškėjas. 

III. PARAIŠKOS NAGRINĖJIMAS IR PROJEKTO DERINIMAS

11. Administracijos Komunikacijos ir e. paslaugų skyrius (toliau – KEPS) gavęs paraišką ir Tvarkos aprašo 6 punkte nurodytus dokumentus išduoti leidimą, ne vėliau kaip per 5 darbo dienas nuo jų gavimo paraiškoje nurodytu būdu išsiunčia pareiškėjui patvirtinimą, kad paraiška gauta. Patvirtinime nurodoma: paraiškos registravimo numeris; terminas, per kurį turi būti išnagrinėta paraiška; informacija apie tai, kad jeigu per nurodytą terminą leidimas neišduodamas ir nepateikiamas motyvuotas rašytinis atsisakymas jį išduoti, laikoma, kad leidimas išduotas; galimos pareiškėjo teisių gynimo priemonės, kuriomis jis galėtų pasinaudoti, jeigu kiltų jo ir Administracijos ginčų. KEPS užregistruotą paraišką su dokumentais tą pačią dieną, bet ne vėliau kaip kitą dieną perduoda nagrinėti:

11.1. Administracijos Architektūros ir teritorijų planavimo skyriui (toliau – ATPS), išskyrus 11.2 ir 11.3 punktuose nustatytais atvejais;

11.2. Administracijos Bendrojo skyriaus savivaldybės kalbos tvarkytojui (toliau – kalbos tvarkytojas), kai išorinė reklama įrengiama pagal tipinį projektą;
11.3. Administracijos Rinkliavų skyriui (toliau – RS), kai leidimą turintis reklaminės veiklos subjektas nori gauti naują leidimą pagal Tvarkos aprašo 17 punktą.

12. ATPS:

12.1. patikrina, ar tinkamai pateikta paraiška su dokumentais, nurodyti Tvarkos aprašo 6 punkte. Jei paraiška ir (ar) kiti dokumentai, kurių reikia leidimui išduoti, nevisiškai, neteisingai užpildyti arba juose pateikti neteisingi duomenys, arba pateikti ne visi dokumentai, kurių reikia leidimui išduoti, ne vėliau kaip per 5 darbo dienas nuo dokumentų, kurių reikia leidimui išduoti, gavimo paraiškoje nurodytu būdu praneša apie tai pareiškėjui ir nustato 5 darbo dienų terminą trūkstamiems arba patikslintiems dokumentams pateikti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos;

12.2. jei pareiškėjo pateikta paraiška ir dokumentai atitinka Tvarkos aprašo 6 punkto reikalavimus, ne vėliau kaip per 13 darbo dienų nuo paraiškos su dokumentais gavimo dienos: 

12.2.1. suderina projektą, jeigu jis atitinka Palangos miesto vizualinės informacijos ir išorinės reklamos specialiojo plano, patvirtinto Palangos miesto savivaldybės tarybos 2014 m. balandžio 24 d. sprendimu Nr. T-145 „Dėl Palangos miesto vizualinės informacijos ir išorinės reklamos specialiojo plano patvirtinimo“ (toliau – Specialusis planas), sprendinius ir Taisyklių reikalavimus, ir paraišką, suderintą projektą ir kitus dokumentus perduoda kalbos tvarkytojui, jeigu projekte pateikti užrašai nesuderinti su kalbos tvarkytoju, išskyrus trumpalaikę išorinę reklamą, kada paraiška su dokumentais perduodami RS; 

12.2.2. jeigu projektas neatitinka Specialiojo plano sprendinių ir Taisyklių reikalavimų, parengia pareiškėjui Administracijos direktoriaus vardu motyvuotą atsakymą dėl leidimo išdavimo procedūros nutraukimo. 

13. Kalbos tvarkytojas, gavęs paraišką su dokumentais, ne vėliau kaip per 2 darbo dienas patikrinęs, ar projekte pateikti užrašai atitinka bendrinės lietuvių kalbos normas, ar laikomasi Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimų:

13.1. suderina nurodytus reikalavimus atitinkančius užrašus ir perduoda paraišką su dokumentais RS;

13.2. apie reikalavimų neatitinkančius užrašus raštu informuoja paraiškoje nurodytu būdu pareiškėją ir nustato 5 darbo dienų terminą užrašams pataisyti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos. Jei pareiškėjas per 5 darbo dienas nepateikia pataisyto projekto, kalbos tvarkytojas parengia pareiškėjui Administracijos direktoriaus vardu motyvuotą atsakymą dėl leidimo išdavimo procedūros nutraukimo.
IV. LEIDIMO IŠDAVIMO IR ATSISAKYMO JĮ IŠDUOTI TVARKA
14. RS, gavęs paraišką su dokumentais, per 5 darbo dienas nuo visų tinkamai įformintų dokumentų gavimo dienos:

14.1. paskaičiuoja vietinę rinkliavą už leidimo išdavimą Lietuvos Respublikos rinkliavų įstatymo ir Savivaldybės tarybos patvirtintų vietinės rinkliavos nuostatų nustatyta tvarka;

14.2. išduoda leidimą, jeigu projektas suderintas, suderinto projekto galiojimas nepasibaigęs ir pareiškėjas yra sumokėjęs  vietinę rinkliavą už leidimo išdavimą;
14.3. parengia pareiškėjui Administracijos direktoriaus vardu motyvuotą atsakymą dėl leidimo išdavimo procedūros nutraukimo, jei pareiškėjas nesumoka paskaičiuotos vietinės rinkliavos už leidimo išdavimą.

15. Leidimas išduodamas arba reklaminės veiklos subjektui pateikiamas rašytinis motyvuotas atsisakymas jį išduoti per 20 darbo dienų, o kai reklama įrengiama pagal tipinį projektą, – per 10 darbo dienų nuo visų Tvarkos aprašo 6 punkte nurodytų ir tinkamai įformintų dokumentų leidimui išduoti gavimo. Jeigu per nurodytus terminus leidimas neišduotas ir nepateiktas motyvuotas rašytinis atsisakymas išduoti leidimą, laikoma, kad leidimas išduotas.

16. Leidimas išduodamas tik tokiam laikotarpiui, už kurį paskaičiuota vietinė rinkliava. Leidimo galiojimo terminas nustatomas atsižvelgiant į paraiškoje išduoti leidimą nurodytą laikotarpį, tačiau negali būti ilgesnis kaip 10 metų.
17. Jeigu leidimą turintis reklaminės veiklos subjektas nori gauti naują leidimą, jis Administracijai ne vėliau kaip prieš 20 darbo dienų iki leidimo galiojimo termino pabaigos turi pateikti dokumentus leidimui išduoti, išskyrus dokumentus, kuriuos reklaminės veiklos subjektas jau yra pateikęs Administracijai turimam leidimui gauti ir juose pateikti duomenys ir (ar) informacija nepasikeitė. Naujas leidimas išduodamas Tvarkos aprašo 15 punkte nustatyta tvarka ir terminais. 

18. Kai leidimo turėtojas numato keisti išorinės reklamos (išskyrus ant reklaminio įrenginio pateikiamos trumpalaikės išorinės reklamos) spalvinį ir/ ar grafinį vaizdą, jis Administracijai tiesiogiai, per atstumą ar per kontaktinį centrą turi pateikti prašymą, kuriame nurodomas turimo leidimo numeris, jo išdavimo data, ir Tvarkos aprašo 6.3.4 punkte nurodytą dokumentą. Šiuo atveju, ne vėliau kaip per 3 darbo dienas nuo nurodytų dokumentų gavimo ATPS (per 2 darbo dienas) įvertina išorinės reklamos spalvinio bei grafinio vaizdo atitiktį Taisyklių reikalavimams, o kalbos tvarkytoja (per 1 darbo dieną) įvertina išorinės reklamos spalviniame ir grafiniame vaizde pateiktų užrašų atitiktį bendrinės lietuvių kalbos normoms, ar laikomasi Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimų ir tiesiogiai, per atstumą ar per kontaktinį centrą išorinės reklamos spalvinį ir/ ar grafinį vaizdą derina arba pateikia leidimo turėtojui motyvuotą atsisakymą jį derinti.

19. Leidimas išduodamas per Licencijų informacinę sistemą.

20. Leidime nurodoma:

20.1. leidimą išduodanti institucija;

20.2. leidimo numeris;

20.3. reklaminės veiklos subjekto, kuriam išduotas leidimas (toliau – leidimo turėtojas), duomenys: juridinio asmens pavadinimas, teisinė forma, kodas, buveinė; fizinio asmens vardas, pavardė; telefono numeris, elektroninio pašto adresas (jeigu leidimo turėtojas jį turi);

20.4. išorinės reklamos įrengimo adresas (vieta);

20.5. išorinės reklamos plotas;

20.6. pareiškėjo pateiktos paraiškos numeris;

20.7. leidimo galiojimo terminas;

20.8. leidimo išdavimo data.

21. RS leidimus registruoja leidimų registre, kuris gali būti ir kompiuterinėse laikmenose. Registre nurodomi šie rekvizitai: registracijos (įrašo eilės) numeris,  leidimo turėtojas (nurodomi duomenys, leidžiantys nustatyti leidimo turėtojo tapatybę), leidimo numeris, leidimo išdavimo data, įspėjimo apie galimą leidimo galiojimo panaikinimą data, leidimo galiojimo panaikinimo data, leidimo galiojimo terminas, išorinės reklamos įrengimo adresas ar vieta, sumokėtos vietinės rinkliavos dydis ir data, už leidimų registro pildymą atsakingo RS darbuotojo pareigos, vardas ir pavardė.
V. ĮSPĖJIMO APIE GALIMĄ LEIDIMO GALIOJIMO PANAIKINIMĄ IR LEIDIMO GALIOJIMO PANAIKINIMO ATVEJAI IR TVARKA

22. Leidimo turėtojas įspėjamas apie galimą leidimo galiojimo panaikinimą Reklamos įstatymo 12 straipsnio 13 dalyje nustatytais atvejais.

23. Apie sprendimą įspėti apie galimą leidimo galiojimo panaikinimą (Administracijos direktoriui priėmus sprendimą) RS per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui, nurodo pažeidimus, dėl kurių jis įspėjamas apie galimą leidimo galiojimo panaikinimą, ir nustato 3 darbo dienų terminą pažeidimams pašalinti. 

24. Leidimo turėtojas turi ištaisyti Administracijos nurodytus pažeidimus, dėl kurių buvo įspėtas apie galimą leidimo galiojimo panaikinimą, per 3 darbo dienas nuo pranešimo apie galimą leidimo galiojimo panaikinimą gavimo dienos. Ištaisęs pažeidimus, leidimo turėtojas turi apie tai tiesiogiai, per atstumą ar per kontaktinį centrą pranešti Administracijai.

25. Leidimo galiojimas panaikinamas Reklamos įstatymo 12 straipsnio 14 dalyje nustatytais atvejais.

26. Apie sprendimą panaikinti leidimo galiojimą (Administracijos direktoriui priėmus sprendimą) RS per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui ir nurodo leidimo galiojimo panaikinimo priežastis.

27. Tvarkos aprašo 25 punkte nustatytais atvejais vietinė rinkliava negrąžinama.
VI. BAIGIAMOSIOS NUOSTATOS
28. Išorinė reklama turi būti įrengiama vadovaujantis Reklamos įstatymo 12 straipsnio 1–5 dalyse nustatytais išorinės reklamos įrengimo reikalavimais ir Taisyklių 11–18 punktuose išdėstytais Reklamos įstatymo 12 straipsnio 2 dalies 6 punkte nurodytais iškabų įrengimui keliamais reikalavimais.
29. Išorinė reklama turi būti įrengiama vadovaujantis projektavimą, architektūrą, statybą, kultūros paveldo objektų ir kraštovaizdžio apsaugą, teritorijų planavimą, eismo saugumą ir valstybinės kalbos vartojimą reglamentuojančių teisės aktų nuostatomis, Taisyklėmis, Specialiuoju planu ar bendraisiais teritorijų planavimo dokumentais ir (ar) juose nustatytais išorinės reklamos įrengimo reglamentais, o tuo atveju, kai išorinė reklama įrengiama pagal tipinį projektą, – ir Administracijos direktoriaus patvirtintais tipinio dydžio ir turinio išorinės reklamos įrengimo reikalavimais.

30. Ant statinių įrengiama išorinė reklama savo forma ir masteliu turi derėti prie jų architektūros, neturi uždengti architektūrinių elementų ir detalių, keisti statinių kompozicijos, jų vizualinių charakteristikų ir architektūrinių sprendinių.

31. Išorinė reklama ant keleivinio kelių transporto priemonių įrengiama vadovaujantis Taisyklėmis ir Keleivinio kelių transporto priemonių apipavidalinimo tvarkos aprašu, patvirtintu Lietuvos Respublikos susisiekimo ministro 1998 m. vasario 12 d. įsakymu Nr. 55 „Dėl Keleivinio kelių transporto priemonių apipavidalinimo tvarkos aprašo patvirtinimo“.

32. Leidimo turėtojas privalo:

32.1. užtikrinti, kad trumpalaikės išorinės reklamos spalviniame ar grafiniame vaizde pateikti užrašai atitiktų bendrinės lietuvių kalbos normas, Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimus;
32.2. užtikrinti, kad išorinė reklama būtų tvarkinga, nesugadinta, įrengta pagal suderintą projektą;

32.3. pasibaigus leidimo galiojimo terminui arba panaikinus leidimo galiojimą, per 2 darbo dienas išardyti specialią išorinės reklamos pateikimo priemonę, nukabinti reklamą ir sutvarkyti aplinką.

33. Kai pagal Reklamos įstatymo 12 straipsnio 2 dalies 1, 2, 3, 4, 5 ir 6 punktuose nustatytas išimtis išorinei reklamai įrengti leidimo nereikia, reklaminės veiklos subjektas privalo pašalinti reklamą, išardyti specialią išorinės reklamos pateikimo priemonę, sutvarkyti aplinką – ne vėliau kaip per 20 darbo dienų nuo savo veiklos nutraukimo buveinės pastate arba prekybos ar paslaugų teikimo vietoje, kurioje ar prie kurios įrengta ši išorinė reklama, dienos. 
34. Išorinės reklamos įrengimo, eksploatavimo ir išardymo Savivaldybės teritorijoje ir išorinės reklamos atitikimo suderintam projektui reikalavimų laikymąsi ir kontrolę atlieka Administracijos Viešosios tvarkos skyriaus specialistas, o kalbos tvarkytojas tikrina, ar laikomasi Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimų.  


35. Reklaminės veiklos subjektai, savavališkai įrengę išorinę reklamą, atsako teisės aktų nustatyta tvarka.

36. Ginčai, kilę dėl Tvarkos aprašo nuostatų nesilaikymo, sprendžiami Lietuvos Respublikos įstatymų nustatyta tvarka.
_______________

PATVIRTINTA




Palangos miesto savivaldybės administracijos



direktoriaus 2013 m. spalio 9 d. įsakymo 

Nr. A1-1014




1.2 punktu

(Palangos miesto savivaldybės administracijos 

direktoriaus 2018 m. spalio 12 d. įsakymo 

Nr. A1-1361 1.2 punkto redakcija)

.................................................................................................................................................................................................................

(juridinio asmens pavadinimas, teisinė forma arba fizinio asmens vardas, pavardė)

.................................................................................................................................................................................................................

(juridinio asmens kodas arba fizinio asmens gimimo data)

...................................................................................................................................................................................................................

(juridinio asmens buveinė arba fizinio asmens adresas korespondencijai)

...................................................................................................................................................................................................................

(telefono numeris, elektroninio pašto adresas)

Palangos miesto savivaldybės administracijai

PARAIŠKA
DĖL LEIDIMO ĮRENGTI IŠORINĘ REKLAMĄ PALANGOS MIESTO SAVIVALDYBĖS TERITORIJOJE IŠDAVIMO
.....................................................

(data)

Palanga

	Prašau išduoti leidimą įrengti išorinę reklamą Palangos miesto savivaldybės teritorijoje:
Išorinės reklamos įrengimo adresas, vieta
Išorinės reklamos įrenginio tipas
(  iškaba  

(  stendas  

(  tentas

(  vitrina

(  kilnojamas skydelis

(  kt.:
Išorinės reklamos įrenginys

(  vienpusis 

(  dvipusis

Išorinės reklamos plotas

plotas (kv. m):

matmenys:

Išorinės reklamos skleidimo laikotarpis
nuo                                  iki       
Turimo leidimo numeris, jo išdavimo data (kai baigiasi turimo leidimo galiojimo terminas ir pareiškėjas nori gauti naują leidimą)
leidimo numeris:

išdavimo data:

Tipinio projekto numeris (jei išorinė reklama įrengiama pagal tipinį projektą)
Administracijos pranešimus pageidauju gauti 

(  tiesiogiai
(  per atstumą (el. paštu arba registruotu laišku)
(  per Paslaugų ir gaminių kontaktinį centrą
PRIDEDAMA:

(
Fizinio asmens dokumento kopija, ____ lapai (-ų).

(
Išorinės reklamos įrengimo projektas, ____ lapai (-ų), 2 egzemplioriai.
(
Statybą leidžiančio dokumento kopija (jei reklaminiam įrenginiui, ant kurio numatoma skleisti išorinę reklamą, statyti ar įrengti yra privalomas šis dokumentas), ____ lapai (-ų).
(
Dokumentas, patvirtinantis Savivaldybės sutikimą įrengti išorinę reklamą (jei žemė, statiniai, įrenginiai ar kiti objektai, ant kurių numatoma įrengti išorinę reklamą, priklauso Savivaldybei nuosavybės teise ar yra valdomi patikėjimo teise), ____ lapai (-ų).
(
Dokumentų, patvirtinančių žemės, statinių, įrenginių ar kitų objektų, ant kurių įrengiama išorinė reklama, nuosavybės teise ar kitais teisėtais pagrindais valdančio asmens sutikimą, kopija, ____ lapai (-ų).
(
Nuosavybės teisę patvirtinančio dokumento kopija, kai pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas, ____ lapai (-ų).
(
Prekių ženklo registracijos liudijimo ar paraiškos įregistruoti prekių ženklą priėmimo pažymos kopija (jei numatyta šį ženklą naudoti išorinėje reklamoje), ____ lapai (-ų).
(
Objektus eksploatuojančių subjektų rašytiniai sutikimai (jei išorinė reklama įrengiama ant stulpų, lynų ar kitokių konstrukcijų, esančių virš gatvių), ____ lapai (-ų).
(
Už kultūros paveldo objekto apsaugą atsakingos institucijos sutikimas (jei išorinė reklama įrengiama kultūros paveldo objekte, jo teritorijoje ir/ ar apsaugos zonoje), ____ lapai (-ų).
(
Saugomų teritorijų direkcijos arba Aplinkos apsaugos departamento, kai saugomoje teritorijoje nėra įsteigtos saugomų teritorijų direkcijos, sutikimas (jei išorinė reklama įrengiama saugomoje teritorijoje), ____ lapai (-ų).

(
Papildomi dokumentai ir/ar įgaliojimai, ____ lapai (-ų).



Pareiškėjas 
.....................................................


..........................................................................

           (parašas)


                            
                       (vardas, pavardė)

Leidimas išduodamas arba pareiškėjui pateikiamas rašytinis motyvuotas atsisakymas jį išduoti per 20 darbo dienų, o kai išorinė reklama įrengiama pagal tipinį projektą, – per 10 darbo dienų nuo visų tinkamai įformintų dokumentų leidimui išduoti gavimo. Jei paraiška ir (ar) kiti dokumentai, kurių reikia leidimui išduoti, nevisiškai, neteisingai užpildyti arba juose pateikti neteisingi duomenys, arba pateikti ne visi dokumentai, kurių reikia leidimui išduoti, terminas leidimui išduoti skaičiuojamas nuo papildytų (patikslintų) dokumentų gavimo dienos. Jeigu per nurodytus terminus leidimas neišduotas ir nepateiktas motyvuotas rašytinis atsisakymas išduoti leidimą, laikoma, kad leidimas išduotas.

________________________________

